ສະຫະລັດ ເຢຍຣະມັນ ແລະ ອາລຈີເຣຍ ມີສິດ ເຂົ້າໄປຫຼິ້ນ ໃນຮອບ 16 ທີມ (ສະໄລດ໌/ວີດີໂອ)
ສະຫະລັດ ເຢຍລະມັນ ອາລຈີເຣຍ ມີສິດເຂົ້າໄປຫລິ້ນ ໃນຮອບ 16 ທີມແລ້ວ ຊຶ່ງຈະເລີ້ມແຂ່ງຂັນກັນ ໃນວັນເສົາ ມື້ອື່ນນີ້ ໂດຍທີມຈາກ 4 ປະເທດ ອາເມຣິກາໃຕ້.
ໃນການແຂ່ງຂັນເຕະບານໂລກທີ່ປະເທດບຣາຊິລ ໃນວັນພະຫັດ ວານນີ້ ສະຫະ ລັດ ເຢຍຣະມັນ ແລະອາລຈີເຣຍ ແມ່ນໄດ້ກ້າວ ເຂົ້າໄປສູ່ການແຂ່ງຂັນໃນຮອບ 16 ທິມແລ້ວ ຢູ່ໃນການແຂ່ງຂັນຂອງກຸ່ມ G ນັ້ນ ເຢຍຣະມັນຊະນະສະຫະລັດ ຢູ່ທີ່ເດີ່ນເມືອງ Recife 1 ປະຕູຕໍ່ 0 ແລະປອກຕຸຍການໄຊຊະນະ ການາ 2 ປະຕູຕໍ່ 1 ທີ່ເດີ່ນ ນະຄອນ Brasilia ທັງສະຫະລັດ ແລະປອກຕູຍການ ຕ່າງກໍສີ້ນສຸດການແຂ່ງ ຂັນລົງດ້ວຍສີ່ຄະແນນ ແຕ່ວ່າສະຫະລັດ ໄດ້ໄຊຊະນະການມີຄະແນນຈາວກັນຍ້ອນຍິງ ປະຕູໄດ້ດີກວ່າປອກຕຸຍການ ໃນການແຂ່ງຂັນທັງສາມຄູ່ ເຢຍຣະມັນ ມ້ວນທ້າຍການແຂ່ງຂັນໂດຍເປັນທີນຶ່ງໃນກຸ່ມ ຊຶ່ງໄດ້ເຈັດຄະແນນ ການາເປັນທີ ສີ່ ໄດ້ນຶ່ງຄະແນນ ເຢຍຣະມັນ ຈະລົງແຂ່ງກັບອາລຈີເຣຍ ໃນວັນຈັນຈະມານີ້ ໃນຮອບ 16 ທີມ ຊຶ່ງເປັນທີ່ຮູ້ກັນ ອີກວ່າ ຮອບເສຍໄຊແລ້ວໄດ້ອອກ ອາລຈີເຣຍ ສະເໝີກັນກັບ ຣັດເຊຍ 1 ປະຕູຕໍ່ 1 ໃນວັນ ພະຫັດວານນີ້ຢູ່ທີ່ເດີ່ນເມືອງ Curitiba ແລະສິ້ນ ສຸດການແຂ່ງຂັນ ໂດຍເປັນທີສອງໃນກຸ່ມ H ດ້ວຍສີ່ຄະແນນ ໃນວັນອັງຄານ ສະຫະລັດ ຈະລົງແຂ່ງກັບແບລຢ້ຽມ ທີ່ໄດ້ຊະນະເກົາຫລີໃຕ້ 1 ປະຕູຕໍ່ 0 ຢູ່ ທີ່ເດີີ່ນເມືອງ Sao Paulo ໃນວັນພະຫັດວານນີ້ ໃນການແຂ່ງຂັນອີກຄູ່ນຶ່ງຂອງກຸ່ມ H ແບລຢ້ຽມ ໄດ້ເປັນທີນຶ່ງໃນກຸ່ມ ໂດຍໄດ້ເກົ້າຄະແນນ ຮອບຂອງ 16 ທີມ ເລີ້ມໃນວັນເສົາມື້ອຶ່ນນີ້ ໂດຍການແຂ່ງຂັນຂອງສີ່ທີມ ຈາກອາເມຣິກາໃຕ້ ບຣາຊິລ ທີ່ໄດ້ເປັນແຊ້ມໂລກຫ້າເທື່ອ ຈະຫລີ້ນກັບຊິເລ່ ທີ່ເດີ່ນ ເມືອງ Belo Horizonte ແລະໂຄລອມເບຍ ຈະຫລິ້ນກັບອູຣຸໄກວ ຢູ່ທີ່ເດີ່ນນະ ຄອນ Rio de Janeiro